dilambari ing saben esuk semedi, nganggo cara sila serta ngeningake cipta, utawa cara kasebut ing tuntunan AJI PANUNGGAL, AJI PAMELANG, utawa MALADI HENING. Urutan kang kaping wolu: Lakune: kena mangan ora kena turu sewengi, nyipta lan maca rafal kang saya ing ngisor iki: ASYHADU KAHANAN INGSUN, ALLAH JENENG INGSUN, INGSUN KANG NDUWENI BACAN WAYANGAN, WAYANGANE INGSUN KANG NDUWENI URIP, NUR HIDAYATULLAH ELING LESSING ATI, TAN ANA KURASA, YA HU ELING SLAMET. Rafal ing nduwur mau kanggo ngerteni marang awake dhewe, manawa rafal iki bisa ginayuh nganti rumasuk temenan, bisa nulung wong kang bakal antuk bebaya, sarta manawa wong mau bakal kapundhut (mati) kurang setahun wis bisa ngerteni. Urutan Kang Kaping Sanga: L a k u n e: Kena mangan ora kena turu setengah wengi, karo nyipta lan maca ragal ing ngisor iki: GEDHONG ALLAH AWAKKU, TUTUP NABI BADANKU,